EkBass/fiwiki-20250220-pages-articles huggingface dataset:
Palapye

Palapye on Botswanassa oleva suurehko kaupunki, joka sijaitsee Francistownin ja Gaboronen puolivälissä. Vuosien varrella kaupungin sijainti on tehnyt siitä sopivan pysähdyspaikan eteläisen Afrikan tärkeän pohjois–etelä-suuntaisen rautatien ja maantien varrella. Vuonna 1997 Palapyen sanottiin olevan Afrikan nopeimmin kasvava kylä, jonka suunniteltiin kasvattavan väestönsä kolmestakymmenestä tuhannesta sataan kahdeksaankymmeneen tuhanteen. Vuoden 2022 väestönlaskun mukaan asukkaita oli 52 636. Vuonna 2011 kaupungissa oli noin 37 000 asukasta. Vuosina 2001–2011 väestö kasvoi 3,54 prosenttia vuodessa. Palapyessa on myös pieni lentokenttä ja Morupule Collieryn hiilikaivos, josta saadaan tarvittava hiili Morupulen voimalaan, joka on Botswanan tärkein sähköntuottaja. Voimalassa on ryhdytty laajennustoimiin sen tuotannon lisäämiseksi yritettäessä vastata maan kasvavaan sähkönkulutukseen. Rakennustyöt alkavat 2008. Palapyessa toimii Lotsane Senior Secondary School, joka on hallituksen koulu, sekä useita muita ala-asteita ja peruskouluja. Kaupungissa on myös useita yksityiskouluja palvelemassa muuta opetusta. Paikkakunnalle perustettiin Botswanan kansainvälinen tiede- ja teknologiayliopisto (BIUST) vuonna 2005. Palapyen lähellä on useita tunnettuja matkailunähtävyyksiä. Khama Rhinon eläinten suojelualue on ehkä parhaiten tunnettu. Se sijaitsee 40 kilometrin päässä Palapyesta. Alueella suojellaan sarvikuonoja. Siellä elää sekä isosarvikuonoja että pensassarvikuonoja, 30 muuta maaeläinlajia ja yli 230 lintulajia. Tswapongin kukkuloilla on myös monia historiallisesti tärkeitä alueita. Sitä on ehdotettu Unescon maailmanperintökohteeksi. Samoin lähellä on mystinen Moremi Gorge, jossa on jatkuvasti vettä tuottavia lähteitä. Noin 20 kilometriä Palapyesta kaakkoon, lähellä Malakan kylää, on Phalatswen jäänteet, joita kutsutaan myös nimellä Old Palapye. Alueella asui bamangwatoiksi kutsuttuja ihmisiä, joita hallitsi 1889–1902 Khama III. == Lähteet == Luokka:Botswanan kaupungit
Monica Hargrove

juoksi vain alkuerissä Monica Hargrove (s. 30. joulukuuta 1982) on yhdysvaltalainen 400 metrin juoksija. Hargrove oli Moskovan sisäratojen MM- kisoissa 2006 mukana Yhdysvaltain joukkueessa, joka voitti MM-hopeaa 4 x 400 metrin viestijuoksussa.http://www.iaaf.org/WIC06/results/gender=W/discipline=4X4/combCode=hash/roundCode=f/index.html Hän sijoittui kahdeksanneksi IAAF:n yleisurheilufinaalissa 2009. Hän juoksi alkuerissä Yhdysvaltojen viestijoukkueessa, joka voitti lopulta kultaa Sopotin MM-hallikilpailuissa 2014. ==Ennätykset== Lähteet: IAAF, Tilastopaja * 200 metrin juoksu: 23,17 (2010) * 400 metrin juoksu: 50,39 (2009) ==Lähteet== Luokka:Yhdysvaltalaiset pikajuoksijat Luokka:Vuonna 1982 syntyneet Luokka:Elävät henkilöt
Harold Hardwick

Harold Hampton Hardwick (14. joulukuuta 1888 - 22\. helmikuuta 1959) oli australialainen uimari. Hän voitti olympiakultaa 4x200 m vapaauintiviestissä Tukholman olympialaisissa v. 1912. Samoissa kilpailuissa hän saavutti henkilökohtaisen mitalin sekä 400 m että 1500 m vapaauinnissa. Hän oli myös ammattilaisnyrkkeilijä ja saavutti everstin arvon Australian ilmavoimissa. Hardwick syntyi Sydneyssä ja aloitti uintiuransa 11-vuotiaana. Vuonna 1909 hän sijoittui toiseksi Australaasian mestaruuskilpailuiden 100 jaardin (91 m) ja 880 jaardin (805 m) matkalla. Vuonna 1911 hän voitti 220 jaardin (201 m) ja 880 jaardin vapaauintimatkat. Seuraavana vuonna järjestetyissä olympialaisissa hän voitti Australaasian joukkueessa (Australia ja Uusi-Seelanti lähettivät kilpailuihin yhteisen joukkueen) yhteensä kolme mitalia. Hän ei kilpaillut nyrkkeilyssä, koska nyrkkeily ei ollut kilpailuohjelmassa. Hardwick karsiutui 100 m vapaauinnissa välierävaiheessa. 400 metrin matkalla hän voitti alkueränsä ja välieränsä, mutta jäi kolmanneksi ajalla 5.31,2. 1500 metrin vapaauinnissa hän myös voitti sekä alku- että välieränsä, mutta jäi jälleen kolmanneksi ajalla 23.15,4. Kultamitalin hän sai 4x200 m vapaauintiviestistä. Joukkue voitti viestin uudella maailmanennätysajalla 10.11,2. Palattuaan olympialaisten jälkeen Australiaan, Hardwick lopetti kansainvälisen uintiuransa ja aloitti lainelautailun ja voitti kansallisen mestaruuden. Vuonna 1915 hän ryhtyi ammattilaisnyrkkeilijäksi ja voitti Australian mestaruuden. Hardwick kuoli 22. helmikuuta 1959 Ruschutters Bayssä. ==Lähteet== Luokka:Australialaiset uimarit Luokka:Australialaiset nyrkkeilijät Luokka:Australialaiset olympiavoittajat Luokka:Vuonna 1888 syntyneet Luokka:Vuonna 1959 kuolleet
Kirill Borichev

Kiril Borichev (s. 1989 Petroskoi) on suomalainen lentopalloilija, joka on edustanut lentopallon Mestaruusliigassa Raision Loimua kaudesta 2013-2014 alkaen. Borichev on yleispelaaja ja mittaa hänellä on 193 cm. Borichev on Vaasan Kiiston kasvatteja. Kaudella 2006-2007 hän pelasi uransa ensimmäisen kauden SM-liigassa. Peliaikaa ei kuitenkaan tullut kovin paljoa vasta 17-vuotiaalle nuorukaiselle. SM-liigan lisäksi Borichev pelasi Vaasan Kiiston 2-sarjajoukkueessa hyvällä menestyksellä. Hän oli joukkueensa kapteeni sekä tärkeä lenkki koko kauden ajan. Kausi päättyi lopulta 2-sarjan mestaruuteen ja nousuun 1-sarjaan. Vuonna 2008 Borichev siirtyi veljensä Dmitrin tavoin Keski- Savon Paterin joukkueeseen. Tämän kauden jälkeen Paterin liigapaikka siirtyi Savonlinnaan Saimaa Volleylle, jonne myös Borichev siirtyi pelaamaan. Kauden aikana hän pelasi myös Enonkosken Pyrinnön joukkueessa 1-sarjaahttp://www.ita- savo.fi/Urheilu/eetu_pennanen_savoon_9811759.html. Kaudet 2010-2013 Borichev pelasi I-sarjassa Vaasan Kiiston riveissä. Kaudeksi 2013-2014 Borichev teki paluun Mestaruusliigaan Raision Loimun riveissä, jossa hän on pelannut siitä lähtien. Uusin sopimus kattaa ainakin vielä kauden 2015-2016. ==Lähteet== ==Aiheesta muualla== * Esittely Saimaa Volleyn sivuilla Luokka:Suomalaiset lentopalloilijat Luokka:Vuonna 1989 syntyneet Luokka:Elävät henkilöt
Pasi Tiermas

Pasi Tiermas (s. 13. lokakuuta 1978) on suomalainen lentopalloilija, joka pelasi Lentopallon SM-liigassa kaudella 2007-2008 Vaasan Kiistossa. Hän purki sopimuksensa palkka- ja sopimuserimielisyyksien vuoksi tammikuussa 2008. Tiermas pelaa tällä hetkellä Nikosiassa, Kyproksella.http://www.pohjalainen.fi/Article.jsp?article=303485 Lentopalloilijaksi Tiermas on lyhyt, vain 169 cm ja hän pelaa liberona. Tiermas on edustanut Kiiston lisäksi SM-liigassa Vammalan Lentopalloa ja Perungan Poikia. == Lähteet == Luokka:Suomalaiset lentopalloilijat Luokka:Vuonna 1978 syntyneet Luokka:Elävät henkilöt
Sukulaissana

Kielitieteessä sukulaissanat ovat sanoja, joilla on sama alkuperä. Esimerkiksi suomen pesä, unkarin fészek ja nenetsin pyidya ovat keskenään sukulaissanoja uralilaisen kantakielen kautta. Sukulaissanat eivät välttämättä muistuta toisiaan niin paljon, että ne olisivat sukukielten puhujille tunnistettavia. Sukulaissanat erottaa kuitenkin lainasanoista se, että sukulaissanoilla on yhteinen kantamuoto, josta on muissakin sanoissa havaittujen säännöllisten äänteenmuutosten kautta kehittynyt kunkin tytärkielen sana. Esimerkiksi unkarin sana fészek alkaa [f]-ääntellä, ja tämä äännelaki koskee kaikkia unkarin sanoja, joiden kantamuoto alkoi äänteellä [p]. Sukulaissanojen semanttinen sisältö saattaa vaihdella huomattavasti. Eräs esimerkki on englannin sana black "musta", jolla on venäjän kielessä sukulaissana белый (belyj) "valkoinen" ja jotka ovat kummatkin peräisin indoeurooppalaisen kantakielen sanasta *bhel "palaa, hohtaa". Germaanisessa kantakielessä sana esiintyy muodossa *blakaz "roihunnut", joka viittaa mustaan puuhiileen. == Katso myös == *Lainasanat *Vierassanat eli n.s. sivistyssanat *Kielikunnat Luokka:Kielihistoria Luokka:Sanasto-oppi
Kenjirō Tsuda

Kenjirō Tsuda () (s. 11. kesäkuuta 1973 Osaka) on japanilainen ääninäyttelijä. Hänet tunnetaan parhaiten äänirooleistaan Sadaharu Inuina The Prince of Tennis animessa sekä Seto Kaibana Yu-Gi-Oh! Duel Monstersissa. ==Animesarjat== *Air – Keisuke Tachibana *Air Gear – Spitfire *Ashita no Nadja – Harvey Livingston *Capeta – Kei Kajiwara *Salapoliisi Conan – Kiritani *Free! Iwatobi Swim Club - Seijuro Mikoshiba *Ginyuu Mokushiroku Meine Liebe wieder – Elmunt *Glass Fleet – Cleo Aiolos Corbeille de Veil *Glass Mask – Chairman *H2 – Atsushi Noda *Katekyo Hitman Reborn! – Lambo (aikuinen) *Kekkaishi – Byaku *Lemon Angel Project – Masami Kudou *Lovely Complex – Ryouji Suzuki; radio announcer *Naruto – Emon *One piece – Vinsmoke Yonji *Rurouni Kenshin – Toramaru *Saint October – Kurtz *Speed Grapher – Niihari *Sugar Sugar Rune – Rock'n Lovin *The Prince of Tennis – Sadaharu Inui *Yu-Gi-Oh! GX – Kaibaman; Seto Kaiba (jaksot 35, 62) *Yu-Gi-Oh! Duel Monsters – Seto Kaiba, Priest Seto *Zoids Genesis – Seijuurou ==Lähteet== Luokka:Japanilaiset ääninäyttelijät Luokka:Vuonna 1973 syntyneet Luokka:Elävät henkilöt
Ahlen

Ahlen on kaupunki Nordrhein-Westfalenin osavaltiossa, läntisessä Saksassa. Sitä rajaavat Sendenhorst, Ennigerloh, Beckum, Lippetal, Hamm ja Drensteinfurt. Kaupunki kuuluu Münsterin hallintopiiriin ja Warendorfin piirikuntaan. Vuoden 2021 lopussa siellä oli 53 348 asukasta Sen pinta-ala on 123,1 neliökilometriä ja asukastiheys 433 as./km². == Historia == Nykyisen Ahlenin paikalla on sijainnut aikoinaan saksien asutus. Varhaisin maininta alueesta historiallisissa lähteissä sijoittuu vuoden 850 tienoille, jolloin asutus tunnettiin nimellä Villa Alna. Siitä kasvoi 1200-luvulle tultaessa kaupunki. Ahlen mainittiin kaupunkina ensimmäisen kerran vuonna 1224, ja kaupunginmuuri pystytettiin vuonna 1271. Kaupunki kuului Hansaliittoon. Kaupunginmuurin purkaminen käynnistyi vuonna 1765 ja vuoteen 1929 mennessä viimeisetkin osat muurista katosivat. Ahlen joutui hävitykseen kohteeksi kolmikymmenvuotisessa sodassa vuosina 1618–1648. Kaupunkia ja sen asukkaita turmeli myös rutto. Vuosien 1480, 1686 ja 1744 suuret tulipalot saivat aikaan huomattavaa hävitystä kaupungissa, ja se ajautui syvään taantumukseen. Vuonna 1847 kaupunki lähti jälleen kasvamaan uuden rautatieyhteyden avauduttua, ja siitä muodostui vahva teollisuuskaupunki. Kaupunkia pommitettiin toisessa maailmansodassa siellä sijainneen merkittävän hiilikaivoksen vuoksi. == Ystävyyskaupungit == Ahlenilla on neljä ystävyyskaupunkia: *Tempelhof- Schöneberg, Saksa *Differdange, Luxemburg *Penzberg, Saksa *Teltow, Saksa == Lähteet == == Aiheesta muualla == *Kaupungin verkkosivut Luokka:Nordrhein- Westfalenin kunnat Luokka:Saksan kaupungit Luokka:Warendorfin piirikunta
Mario Lessard

Mario Lessard (s. 25. kesäkuuta 1954 East Broughton, Quebec) on entinen kanadalainen jääkiekkomaalivahti. Lessard aloitti National Hockey League -uransa Los Angeles Kingsissa 1978. Hän edustikin seuraa läpi ammattilaisuransa. Viimeiseksi kaudeksi muodostui 1983–1984. ==Saavutuksia== * NHL:n kakkostähdistössä 1981. Luokka:Kanadalaiset jääkiekkomaalivahdit Luokka:Los Angeles Kingsin varaamat pelaajat Luokka:Vuonna 1954 syntyneet Luokka:Elävät henkilöt
Hi5

Hi5 on internetsivusto, jonka on perustanut Ramu Yalamanchi vuonna 2003. Hi5:ssä käyttäjät tekevät oman profiilin, jossa voi kertoa tietoja itsestään, kuten iän ja kotikaupungin sekä mielenkiinnon kohteita. Käyttäjä voi ladata kuvia ja tehdä kokonaisia kuva-albumeja sekä laittaa mp3-soittimen profiilisivulleen. Hi5:een voi ladata omia videoita ja katsella toisten videoita. == Aiheesta muualla == * Hi5 Luokka:Virtuaaliyhteisöt
Rocks and Stones

Rocks and Stones on suomalaisen kitaristi-laulaja Ile Kallion kolmas sooloalbumi. Se julkaistiin vuonna 1982. == Kappaleet == # # # # # # # # # # # # == Kokoonpano == * Ile Kallio – kitara, laulu * Jay Rox – bassokitara * Cobra – rummut == Tuotanto == * Tuottajat: Ile Kallio & Jay Rox * Nauhoitettu Sound Track Studiolla * Äänisuunnittelija: Ian Churches * Kuvat: Henrik Schütthttp://www.saunalahti.fi/espe64/ilekasetit.html ==Lähteet== == Aiheesta muualla == * Rocks and Stones discogs.com -sivustolla Luokka:Vuoden 1982 albumit Luokka:Ile Kallion albumit
M/S Svea Corona

M/S Svea Corona Rakentaja: Dubigeon-Normandie S.A., Nantes Rakennettu: 1975 Uudistettu: Nykytila: Myytiin Turkkiin romutettavaksi 1995 IMO-numero: 7360174 Tekniset tiedot Bruttovetoisuus: 12 348 brt Nettovetoisuus: 6 198 nrt Kantavuus: 1 700 dwt Pituus: 153,00 m Leveys: 22,04 m Syväys: 5,84 m Pääkone: 4 x 4 413 kW, Semt-Pielstick Nopeus: 21 solmua Jääluokka: 1A Matkustajia: 1 200 Vuodepaikkoja: 799 Hyttejä: 329 Autokannen kapasiteetti: 495 m Läpiajokorkeus: 4,50 m Keulaportin leveys: 3,90 m Peräportin leveys: 7,00 m Autopaikkoja: 240 henkilöautoa tai 30 rekkaa Kotisatama: Tukholma Sisaralukset: M/S Jupiter M/S Wasa Queen M/S Svea Corona oli Silja Linen tilaama autolautta, joka oli Suomen ja Ruotsin välisessä liikenteessä vuosina 1975–1984 sekä sen jälkeen risteilyliikenteessä ulkomaalaisissa yhtiöissä. ==Historia== Svea Corona oli yksi niistä aluksista, jotka Silja Linen osakasvarustamot (Bore, Svea ja SHO) tilasivat Ranskasta. Alus laskettiin vesille heinäkuussa 1974 ja kastettiin toukokuussa 1975 Svea Coronaksi, jonka jälkeen se luovutettiin Svea- varustamolle. Alus asetettiin Helsinki–Tukholma -reitille. Syyskuussa 1977 Svea Corona siirrettiin Turku–Maarianhamina–Tukholma -reitille. Tämän jälkeen alus vuorotteli näillä reiteillä. Vuonna 1982 laivalta irtisanottiin 21 suomalaista työntekijää huonon ruotsin taidon vuoksi. Maaliskuussa 1983 henkilökunta luvattiin ottaa takaisin töihin, jos nämä suorittavat ruotsin kielikurssin. Irtisanomisesta noussutta riitaa alettiin käsitellä Ruotsin työtuomioistuimessa kesäkuussa 1983. Svea Corona ajoi viimeisen vuoronsa Suomen ja Ruotsin välisessä liikenteessä helmikuussa 1984, jonka jälkeen se muutettiin Oskarshamnin telakalla Sundancer-nimiseksi risteilyalukseksi asetettavaksi Yhdysvaltain länsirannikolle. Heinäkuussa 1984 alukselle tapahtunut pohjakosketus vaurioitti alusta niin pahoin, että aluksen korjaaminen katsottiin kannattamattomaksi. Joulukuussa 1984 alus myytiin Epirotiki S.S. Nav Co -yhtiölle. Vuonna 1985 alus kunnostettiin kreikkalaisella telakalla, jonka jälkeen se asetettiin risteilemään Välimerellä nimellä Pegasus. Syyskuussa 1991 alus hinattiin Kreikkaan odottamaan uutta ostajaa. Alus myytiin marraskuussa 1994 Strintzis Linelle, joka nimesi sen Ionan Expressiksi. Strintzis Line myi aluksen vuonna 1995 Turkkiin romutettavaksi. ==Aiheesta muualla== *Valkeat laivat * Svea Corona
Tänä yönä (Ile Kallion albumi)

Tänä yönä on suomalaisen kitaristi-laulaja Ile Kallion neljäs, ja ensimmäinen suomenkielinen sooloalbumi. Se julkaistiin vuonna 1986. == Kappaleet == # # # # # # # # # # == Kokoonpano == * Ile Kallio – kitara, laulu * Harri Merilahti – basso * Keimo Hirvonen – rummut * Antti Murto – koskettimet * Kari Kuusamo – piano, urut * Rele Kosunen – taustalaulu * Miri Miettinen – rummut (kappale "Tyhjä huone") * Janne Louhivuori – kitarasoolo (kappale "Aaveiden Baari"), mandoliini, taustameteli * Elena Heiska – laulu (kappale "Tyhjä huone") === Tuotanto === * Janne Louhivuori – tuottaja * Ile Kallio – tuottaja * Dan Tigerstedt – äänittäjä, miksaaja * Seppo Hagfors – kuvat * Juha Toivanen – kansikuva == Lähteet == == Aiheesta muualla == * iTunes Luokka:Vuoden 1986 albumit Luokka:Ile Kallion albumit Luokka:Janne Louhivuoren tuottamat albumit
Graham Oliver

Graham Oliver (s. 6. kesäkuuta 1952, Mesbourissa, Etelä-Yorkshiressä) on englantilainen kitaristi. ==Ura== Graham Oliver soitti Heavy metal -yhtye Saxonissa vuodesta 1977 vuoteen 1994. Lähdettyään yhtyeestä hän palautti Saxonin entisen basistin Steve Dawsonin ja rumpalin Pete Gillin kanssa Son of a Bitch -yhtyeen, joka oli alun perin Saxonin alkuperäinen nimi. Son of a Bitch (lyhenteellä SOAB) julkaisi vähälle huomiolle jääneen Victim You albumin, jossa lauloi Thunderheadin Ted Bullet. Bullet lähti pian yhtyeestä ja samoin Gill ensimmäisen albumin julkaisun jälkeen. Uudeksi laulajaksi tuli John Ward ja rumpaliksi myös Saxonissa soittanut Nigel Durham. Oliver ja Dawson muuttivat yhtyeen nimen Oliver-Dawson Saxoniksi ja jatkoivat live- esiintymisiä. He soittivat Oliver-Dawson Saxon nimen alla kunnes Saxonin laulaja Biff Byford kielsi nimen lakiasioiden perusteella. Graham Oliver on julkaissut myös sooloalbumin End Of An Era. Levyn kappaleista viisi on kirjoittanut indie rock -yhtye Bullrush, jossa Grahamin poika Paul Oliver soittaa rumpuja. Nykyisin Graham Oliver soittaa brittibändi Tempestissä. ==Diskografia== ===Saxon=== ====Studioalbumit==== * (1979) Saxon * (1980) Wheels of Steel * (1980) Strong Arm of the Law * (1981) Denim and Leather * (1983) Power and the Glory * (1984) Crusader * (1985) Innocence Is No Excuse * (1986) Rock the Nations * (1988) Destiny * (1990) Solid Ball of Rock * (1992) Forever Free * (1995) Dogs of War ====Livealbumit==== * (1982) The Eagle Has Landed * (1989) Rock 'n' Roll Gypsies * (1990) Greatest Hits Live * (1999) BBC Sessions * (2000) Live at Donnington 1980 ===Son of a Bitch=== * (1996) Victim You ===Oliver / Dawson Saxon=== * (2000) Re://Landed * (2003) It's Alive * (2003) The Second Wave: 25 Years of NWOBHM ===Tempest=== (2006) Goodbye to Yesterday ===Solo=== (2001) End Of An Era ==Aiheesta muualla== * Oliver/Dawson Saxon Myspace sivu * Oliver/Dawson Saxon sivu Luokka:Brittiläiset kitaristit Luokka:Saxon Luokka:Vuonna 1952 syntyneet Luokka:Elävät henkilöt
Ҹ

Ҹ ҹ Ҹ (ҹ) on kyrillinen kirjain, jota käytetään azerissa. Se ääntyy [ʤ]. Luokka:Kyrilliset kirjaimet
Fritz Randow

Fritz Randow (s. 6. elokuuta 1952) on saksalainen rumpali. Hän on soittanut muun muassa rock ja heavy metal -yhtyeissä kuten Eloy, Victory, Sinner, Jane ja Saxon. Randow aloitti rumpujen soittamisen 13-vuotiaana, 14–17-vuotiaana hän soitti eri coveryhtyeissä. Hän soittii Eloyn kolmella albumilla vuosina 1971-1976 ja kolmella muulla vuosina 1981-1984. Vuosina 1976-1979 hän soitti kolmella levyllä yhtyeessä Epitaph. Victoryn mukana hän oli kolmella Yhdysvaltojen kiertueella ja lukuisilla Euroopan kiertueilla sekä levytti heidän kanssaan yhdeksän levyä. Sinnerissä hän on soittanut neljällä levyllä vuosina 1995-1998 ja 2001-2005. Saxonissa hän oli rumpalina vuosina 1998-2004 tehden heidän kanssaan neljä levyä. ==Diskografia== === Eloy === *Inside (1973) *Floating (1974) *Power and the Passion (1975) *Time to Turn (1982) *Performance (1983) *Metromania (1984) ===Victory=== *Victory (1985) *Don't Get Mad... Get Even (1986) *Hungry Hearts (1987) *Culture Killed The Native (1989) *Temples Of Gold (1990) *You Bought It - You Name It (1992) *Liveline (Live) (1994) *Instinct (2003) *Fuel To The Fire (rerecorded songs) (2006) ===Sinner=== *Respect (1994) *Bottom Line (1995) *Judgement Day (1997) *The Nature Of Evil (1998) ===Saxon=== *Metalhead (1999) *Killing Ground (2001) *Heavy Metal Thunder (rerecorded songs) (2002) *The Saxon Chronicles (live DVD) (2003) ==Lähteet== Luokka:Saksalaiset rumpalit Luokka:Saxon Luokka:Vuonna 1952 syntyneet Luokka:Elävät henkilöt
Hege Riise

Hege Riise (s. 18. heinäkuuta 1969 Akershus) on norjalainen jalkapalloilija ja jalkapallovalmentaja. Hän voitti pelaajaurallaan olympiakultaa. Hege Riise on pelannut Norjan maajoukkueessa 188 maaottelua ja tehnyt niissä 58 maalia. Hän voitti maailmanmestaruuden vuoden 1995 MM-kisoissa. Loppuottelussa Saksaa vastaan hän teki ottelun ensimmäisen maalin ja Norja voitti lopulta 2–0. Olympiakisoissa hän sai pronssia Atlantassa 1996 ja kultaa Sydneyssä 2000. Riise pelasi 2000-luvulla Yhdysvalloissa Carolina Courage-joukkueessa kunnes lopetti aktiiviuransa vuonna 2006 ja palasi kotimaahansa valmentajaksi. Riise nimitettiin tammikuussa 2021 Englannin naisten maajoukkueen väliaikaiseksi päävalmentajaksi. Hänet valittiin myös kesän 2021 olympialaisiin Ison- Britannian naisten maajoukkueen päävalmentajaksi. == Lähteet == Luokka:Norjalaiset jalkapalloilijat Luokka:Norjalaiset olympiavoittajat Luokka:Vuonna 1969 syntyneet Luokka:Elävät henkilöt
Diplom-Is

pienoiskuva|Jäätelötehtaan maskottina on ollut vuodesta 1936 asti Eskimonika. Diplom-Is on norjalainen Tine-meijerin omistama jäätelötehdas. Sillä on tytäryhtiöt myös Tanskassa ja Ruotsissa. Diplom-Is perustettiin Oslossa vuonna 1930 erään meijerin oheen. Tehtaissa valmistetaan jäätelöä, mehujäätä, sorbettia ja muita pakastejälkiruokia. Omien tuotteiden lisäksi valmistetaan myös Mövenpickin, Mars Ice Creamsin ja Nestlén jäätelöitä. Vuonna 2006 valmistettiin yhteensä 47,9 miljoonaa litraa jäätelöä.Konserninfo Samana vuonna työntekijöitä oli 702 ja liikevaihto oli 1,249 miljoonaa kruunua. Norjassa markkinaosuus on 56,4%.ACNielsen Norges dagligvareindeks Norjassa tehtaan ovat sijoittuneet Brevikiin ja Gjelleråseniin Oslon lähelle. Lisäksi yksi tehdas sijaitsee Ruotsissa Sävedalenissa Göteborgin lähellä. == Lähteet == ==Aiheesta muualla== * Kotisivut Luokka:Norjalaiset elintarvikeyhtiöt
Keith Primeau

Keith Primeau (s. 24. marraskuuta 1971 Toronto) on entinen kanadalainen jääkiekkoilija. Hän pelasi NHL-liigassa vuosina 1990-2006\. Primeau toimii tällä hetkellä Comcast SportNet -yhtiön jääkiekkoasiantuntijana. ==Tilastot== Runkosarja Pudotuspelit Kausi Joukkue Liiga O M S Pist. RM O M S Pist. RM 1987–88 Hamilton Steelhawks OHL 47 6 6 12 69 11 0 2 2 2 1988–89 Niagara Falls Thunder OHL 48 20 35 55 56 17 9 6 15 12 1989–90 Niagara Falls Thunder OHL 65 57 70 127 97 16 16 17 33 49 1990–91 Detroit Red Wings NHL 58 3 12 15 106 5 1 1 2 25 Adirondack Red Wings AHL 6 3 5 8 8 – – – – – 1991–92 Detroit Red Wings NHL 35 6 10 16 83 11 0 0 0 14 Adirondack Red Wings AHL 42 21 24 45 89 9 1 7 8 27 1992–93 Detroit Red Wings NHL 73 15 17 32 152 7 0 2 2 26 1993–94 Detroit Red Wings NHL 78 31 42 73 173 7 0 2 2 6 1994–95 Detroit Red Wings NHL 45 15 27 42 99 17 4 5 9 45 1995–96 Detroit Red Wings NHL 74 27 25 52 168 17 1 4 5 28 1996–97 Hartford Whalers NHL 75 26 25 51 161 – – – – – 1997–98 Carolina Hurricanes NHL 81 26 37 63 110 – – – – – 1998–99 Carolina Hurricanes NHL 78 30 32 62 75 6 0 3 3 6 1999–00 Philadelphia Flyers NHL 23 7 10 17 31 18 2 11 13 13 2000–01 Philadelphia Flyers NHL 71 34 39 73 76 4 0 3 3 6 2001–02 Philadelphia Flyers NHL 75 19 29 48 128 5 0 0 0 6 2002–03 Philadelphia Flyers NHL 80 19 27 46 93 13 1 1 2 14 2003–04 Philadelphia Flyers NHL 54 7 15 22 80 18 9 7 16 22 2004–05 Ei pelannut – – – – – – – – – – – 2005–06 Philadelphia Flyers NHL 9 1 6 7 6 – – – – – 15 kautta Yhteensä NHL 909 266 353 619 1541 128 18 39 57 213 Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Vuonna 1971 syntyneet Luokka:Elävät henkilöt
Kirjeitä

__NOTOC__ Kirjeitä on suomalaisen Ile Kallio & Vierailevat Solistit -yhtyeen ensimmäinen ja toistaiseksi ainoa albumi, joka julkaistiin 8. elokuuta 2007. Oikeastaan se on Ile Kallion viides sooloalbumi, jolla vierailivat tunnetut suomalaiset solistit Anssi Kela, Mikko Kuustonen ja Jorma Kääriäinen. Idea levystä oli ollut Kalliolla jo 1990-luvun alusta saakka. Albumi ylsi ensimmäisellä listaviikollaan Suomen virallisen listan sijalle 14. == Kappaleet == Kaikki kappaleet kirjoittanut Ile Kallio. # # # # # # # # # # # # == Kokoonpano == * Ile Kallio – laulu, kitara * Anssi Kela – laulu * Mikko Kuustonen – laulu * Jorma Kääriäinen – laulu * Anssi Nykänen – rummut, lyömäsoittimet * Lenni-Kalle Taipale – piano, koskettimet * Pekka Kuusisto – viulu == Arvostelut == * Dome.fi: Dome.fi: Levyarvio == Lähteet == == Aiheesta muualla == * EMI: Ile Kallio & Vierailevat Solistit: Kirjeitä Luokka:Vuoden 2007 albumit Luokka:Ile Kallion albumit
Paul Johnson

Paul Johnson -nimisiä henkilöitä ovat: * Paul Johnson (s. 1928), englantilainen kirjailija ja toimittaja * Paul Johnson (1935–2016), yhdysvaltalainen jääkiekkoilija * Paul Johnson, brittiläinen basisti, Saxon- yhtyeen entinen jäsen
Claire Bloom

Patricia Claire Bloom (s. 15. helmikuuta 1931) on englantilainen näyttelijä. Hän opiskeli Guildhall Schoolissa ja Central School of Speech and Dramassa. Bloom syntyi Finchleyssä, Lontoossa, ja hänellä on juutalaiset taustat. Jo varhaisella urallaan hän tuli tunnetuksi rooleistaan muiden muassa Christopher Fryn ja William Shakespearen näytelmissä. Elokuvauransa hän aloitti hieman myöhemmin: debyytti nähtiin vuonna 1948 Harold Frenchin elokuvassa The Blind Goddess. Vuonna 1952 Claire Bloomilla oli keskeinen rooli Charles Chaplinin elokuvassa Parrasvalot. Siitä alkaen hän on ollut maansa huomattavimpia elokuvatähtiä; tulevien vuosien elokuvista vain muutamia olivat Aleksanteri Suuri (1955), Karamazovin veljekset (1958), Tri Chapmanin raportti (1962), Yö kauhujen talossa (1963), Vakoilija kylmästä (1965), Kuvitettu mies (1969) ja Rikoksia ja rikkomuksia (1989). Bloom on esiintynyt myös televisiossa, muun muassa televisiosarjassa Mennyt maailma vuonna 1981. Hän oli vuosina 1959–1969 naimisissa näyttelijä Rod Steigerin kanssa, jonka kanssa hän sai yhden lapsen, nyttemmin tunnetuksi oopperalaulajaksi nousseen Anna Steigerin. Vuosina 1969–1972 hän eli toisessa avioliitossaan tuottaja Hillard Elkinsin ja vuosina 1990–1995 kolmannessa avioliitossaan kirjailija Philip Rothin kanssa. Bloom on julkaissut kirjat Limelight and After: The Education of an Actress (1982) ja Leaving a Doll's House: A Memoir (1996). == Aiheesta muualla == * Luokka:Englantilaiset näyttelijät Luokka:BAFTA-palkinnon saajat Luokka:Vuonna 1931 syntyneet Luokka:Elävät henkilöt
Steve Dawson

Steve "Dobby" Dawson (s. 1951) on brittiläinen basisti ja yksi Saxonin perustajista. Erottuaan Saxonista hän on soittanut Graham Oliverin kanssa Son of a Bitch:ssä ja Oliver-Dawson Saxonissa. Hän on myös tehnyt sooloalbumin Pandemonium Circus. ==Diskografia== ===Saxon=== *Saxon (1979) *Wheels of Steel (1980) *Strong Arm of the Law (1980) *Denim and Leather (1981) *The Eagle Has Landed (1982) *Power and the Glory (1983) *Crusader (1984) *Innocence Is No Excuse (1985) *BBC Sessions (1999) *Live at Donnington 1980 (2000) ===Son of a Bitch=== *Victim You (1996) ===Oliver/Dawson Saxon=== *Re://Landed (2000) *It's Alive (2003) *The Second Wave: 25 Years of NWOBHM (2003) ===Steve Dawson=== *Pandemonium Circus (2002) ==Aiheesta muualla== * Oliver / Dawson Saxon Myspace Sivu * Oliver / Dawson Saxon Sivu Luokka:Englantilaiset basistit Luokka:Saxon Luokka:Vuonna 1951 syntyneet Luokka:Elävät henkilöt
Lindsay Wagner

Lindsay Jean Wagner (s. 22. kesäkuuta 1949) on yhdysvaltalainen näyttelijä. Hän syntyi Los Angelesissa ja voitti vuonna 1977 Emmy-palkinnon roolistaan sarjassa Bioninen nainen. Wagner kärsii lukihäiriöstä ja on opiskellut David Douglas High Schoolin suoritettuaan Oregonin yliopistossa. Hän on ollut neljästi naimisissa, ja hänellä on tähti Hollywood Walk of Famella. Hän on avioliiton kautta sukua näyttelijätär Linda Graylle. Wagner on vegaani.http://www.imdb.com/name/nm0905993/bio Hänet tunnetaan sekä televisiosta että elokuvista. == Lähteet == == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Hollywood Walk of Fame Luokka:Vuonna 1949 syntyneet Luokka:Elävät henkilöt
Chiaki Morita

Chiaki Morita () (s. 1. heinäkuuta 1968 Hokkaido) on japanilainen ääninäyttelijä. Hän on koulutukseltaan opettaja ja onkin opettanut ala- astelaisia sekä lastentarhalaisia. ==Ääniroolit== *Bad Boys – Tsukasa *Bakusou Kyoudai Lets & Go Max – Sabouraud *Beyblade G-Revolution – Tala Valkov, sivuäänet *Beyblade – Carlos, Tala Valkov *Brave Exkaiser – Takumi *Doraemon – Ken, Tooru *Flint, The Time Detective – Tokio *Golden Brave Goldran – Kazu Tokimura *Nakoruru – Hokute *Saint Tail – Ninomiya Tatsuo *Trigun – Tonis *Wrestler Gundan Seisenshi Robin Jr. – Momosaki Wakakouji ==Aiheesta muualla== *haikyo.or.jp *Anime News Network Luokka:Japanilaiset ääninäyttelijät Luokka:Vuonna 1968 syntyneet Luokka:Elävät henkilöt
Nigel Durham

Nigel Durham on brittiläinen rumpali. Hän on soittanut Saxonissa ja Oliver- Dawson Saxon -yhtyeessä. ==Diskografia== ===Saxon=== *Destiny (1988) ===Oliver/Dawson Saxon=== *Re://Landed (2000) *It's Alive (2003) *The Second Wave: 25 Years of NWOBHM (2003) *Whippin' Boy (2006) ==Aiheesta muualla== *Myspace henkilökohtainen sivu Luokka:Brittiläiset rumpalit Luokka:Saxon Luokka:Syntymävuosi puuttuu Luokka:Elävät henkilöt
James Best

thumb|James Best James Best (26. heinäkuuta 1926 Powderly, Kentucky – 6. huhtikuuta 2015 Hickory, Pohjois-Carolina) oli yhdysvaltalainen näyttelijä. Hän tuli tunnetuksi sheriffi Rosco P. Coltranen roolista The Dukes of Hazzard -televisiosarjassa vuosina 1979–1985. Best syntyi Jewel Franklin Guy -nimisenä Powderlyssa, Kentuckyssa. Hänen äitinsä kuoli vuonna 1929, joten hän itse joutui adoptoiduksi Corydoniin, Indianaan. Hän esiintyi televisiouransa ohella elokuvissa, joista ensimmäinen oli länkkäri Yön katu vuonna 1950. Bestin viimeinen vaimo oli Dorothy Collier vuodesta 1986. ==Lähteet== Luokka:Yhdysvaltalaiset näyttelijät Luokka:Vuonna 1926 syntyneet Luokka:Vuonna 2015 kuolleet
Linda Gray

Linda Ann Gray (s. 12. syyskuuta 1940) on yhdysvaltalainen näyttelijä, ohjaaja, tuottaja ja entinen malli. Hän esitti vakituisesti vuosina 1978–1989 Larry Hagmanin esittämän J.R. Ewingin vaimoa Sue Ellen Ewingiä menestyssarjassa Dallas. Hän on kaksinkertainen Golden Globe -ehdokas ja avioliiton kautta sukua Lindsay Wagnerille. Luokka:Yhdysvaltalaiset näyttelijät Luokka:Vuonna 1940 syntyneet Luokka:Elävät henkilöt
Linda Fiorentino

Linda Fiorentino (s. 9. maaliskuuta 1958 Philadelphia)Linda Fiorentino Filmreference.com. Viitattu 3.8. 2011. on yhdysvaltalainen näyttelijä. Hänen tunnetuimpien esiintymistensä joukkoon lukeutuvat roolit elokuvissa Tarantella – Vaarallinen viettelijätär (1994), Men in Black – miehet mustissa (1997), Dogma (1999), Tavallisen rehti rikollinen (2000) ja Seksitutkija ulkoavaruudesta (2000). Fiorentino oli aiemmin naimisissa ohjaaja John Byrumin kanssa. He erosivat vuonna 1993. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Amerikanitalialaiset Luokka:Vuonna 1958 syntyneet Luokka:Elävät henkilöt
Wendy Wasserstein

Wendy Wasserstein (18. lokakuuta 1950 Brooklyn, New York – 30. tammikuuta 2006) oli yhdysvaltalainen näytelmäkirjailija. Wassersteinin tunnetuimpia töitä on The Heidi Chronicles (1988), joka toi tekijälleen Pulitzer- ja Tony- palkinnot vuonna 1989. Hän käsikirjoitti myös Nicholas Hytnerin elokuvan Hellyyteni kohde. == Elämä == Wasserstein syntyi Brooklynissä, New Yorkissa, Morris Wassersteinin ja Lola Schleiferin tyttäreksi. Hänen sisaruksistaan toinen on liikemies Bruce Wasserstein. Wendy Wasserstein valmistui vuonna 1976 Yale School of Dramasta, jossa hänen opiskelutoveriensa joukossa oli tuleva näytelmäkirjailija Christopher Durang. Wasserstein sai vuonna 1999 Lucy Jane -tyttären. Wendy Wasserstein ikuoli lymfoomaan 55-vuotiaana tammikuussa 2006. Luokka:Yhdysvaltalaiset näytelmäkirjailijat Luokka:Yhdysvaltalaiset elokuvakäsikirjoittajat Luokka:Vuonna 1950 syntyneet Luokka:Vuonna 2006 kuolleet Luokka:Kirjallisuuden Pulitzer-palkinnon saaneet
Hymen (mytologia)

Hymen tai Hymenaios () oli kreikkalaisessa mytologiassa häiden jumala.Castren & Pietilä-Castren 2000, s.224 Lähteen mukaan hänen vanhemmikseen mainitaan Dionysos ja Afrodite, tai Apollon ja muusa Kalliope. Kuvataiteessa hänet esitettiin siivekkäänä nuorena miehenä, joka kantoi soihtua, sahraminkeltaista viittaa ja kranssia, jonka kukat olivat useimmiten ruusuja, mutta välillä myös meiramia. Hymen oli alun perin häälaulun nimi, ja Hymenistä muodostui häiden henkilöitymä, jonka muistoksi laulu esitettiin. Sanat hymen, immenkalvo, ja hymni on johdettu Hymenin nimestä. == Katso myös == * Hymni * Hymen (anatomia) == Lähteet == * === Viitteet === Luokka:Antiikin Kreikan jumalat Luokka:Avioliiton jumalat
Harold French

Harold French (23. huhtikuuta 1897 Lontoo Britannia – 19. lokakuuta 1997 Lontoo) oli brittiläinen elokuvaohjaaja, -käsikirjoittaja ja -näyttelijä. Hän kuoli satavuotiaana. French aloitti uransa näyttamöllä 1912. Vuonna 1923 hän siirtyi elokuvan pariin ja erityisesti ohjaajaksi, mutta palasi myöhemmin näyttämölle ohjaajana. Elämänsä loppupuolella hän keskittyi kirjoittamiseen. Hänen elokuviaan ei pidetä erityisinä mestariteoksina, eivätkä ne myöskään olleet kassamagneetteja, joskin vuosien 1940–1955 elokuvat olivat mukavaa viihdettä. Frenchin vaimo kuoli sota-aikana pommituksessa. ==Filmografia (valikoima)== *The Blind Goddess (1948) *Aatami ja pikku Eeva (1951) *Kolme kohtaloa (1951) *Rob Roy, ylämaan sankari (1953) *Kiellettyä lastia (1954) *Mies joka rakasti punatukkaisia (1955) ==Lähteet== *Frenchin elämäkerta * Luokka:Brittiläiset elokuvaohjaajat Luokka:Yli satavuotiaiksi eläneet brittiläiset Luokka:Vuonna 1897 syntyneet Luokka:Vuonna 1997 kuolleet
Hokka

Hokka eli Hokankylä on kylä Kangasniemellä. Se sijaitsee kunnan eteläosassa, Hokanniemellä. Hokka oli Etelä-Savon vuoden kylä 2011. Kaikki Hokankylän osa- alueet ovat Puulaan rajoittuvia niemiä. Hokan palveluja ovat esimerkiksi Hokan tori sekä Mannilan kesäkauppa ja baari. Kirjailija Otto Manninen on syntynyt ja elänyt kylässä, Rasinkankaalla. Hänen kotitalonsa edustalla on tästä muistuttava muistomerkki. Kylän tärkeä vetovoimatekijä oli kevätlukukauteen 2021 saakka Otto Mannisen koulu (alakoulu, Hokan koulutie 21). Sen kunnanvaltuusto kuitenkin lakkautti tekemällä aiemman laittomaksi todetun lakkautuspäätöksen jälkeen uuden kouluverkkoselvityksen, josta jätettiin muualta kouluun tulleet oppilaat huomioimatta. Kylässä toimii Hokan seudun kyläyhdistys. ==Lähteet== Luokka:Kangasniemen kylät Luokka:Etelä-Savon vuoden kylät
Corrado Bafile

Corrado Bafile (4. heinäkuuta 1903 – 3. helmikuuta 2005) oli italialainen roomalaiskatolisen kirkon kardinaali. Hän sai pappisvihkimyksensä Roomassa 1936 ja toimi vuosina 1976–1980 Autuaaksi- ja pyhäksijulistamisen kongregaation johtajana. Hän oli kardinaali vuodesta 1976, mutta menetti äänioikeutensa uutta paavia valittaessa jo heinäkuussa 1983 täytettyään 80 vuotta. Bafile on nykyajan pitkäikäisin kardinaali: hän kuoli 101-vuotiaana Roomassa. Luokka:Italialaiset kardinaalit Luokka:Vuonna 1903 syntyneet Luokka:Vuonna 2005 kuolleet
Natsume

Natsume () on japanilainen videopelien kehittäjä ja julkaisija. Yhtiö sijaitsee Shinjukussa, Tokiossa. Se perustettiin 20. lokakuuta . Se on julkaissut useiden eri pelikonsoleiden pelejä, muun muassa Nintendon, Game Boyn, PlayStationin ja Wiin. == Pelit == Yhtiön tunnetuimpiin peleihin kuuluu Harvest Moon -pelisarja. == Lähteet == == Aiheesta muualla == *Natsume Co MobyGamesissä *Natsume Inc MobyGamesissä *Natsumen internetsivut Luokka:Japanilaiset videopeliyritykset it:Chaki#Stili e classificazione
Antonio Rosario Mennonna

Antonio Rosario Mennonna (27. toukokuuta 1906 Muro Lucano – 6. marraskuuta 2009 Muro Lucano) oli italialainen roomalaiskatolinen piispa. Hän sai pappisvihkimyksensä 12. elokuuta 1928. Mennonna nimitettiin 5. tammikuuta 1955 Muro Lucanon hiippakunnan johtoon, ja piispaksi vihkiminen seurasi 13. maaliskuuta. Pääkonsekraattorina toimi Domenico Picchinenna, jota avustivat Matteo Guido Sperandeo ja Augusto Bertazzoni. Mennonna sai 22. helmikuuta 1962 nimityksen Nardòn piispaksi, jona hän toimi, kunnes jäi eläkkeelle 30. syyskuuta 1983. Hän osallistui Vatikaanin toiseen kirkolliskokoukseen. Hän eli 103-vuotiaaksi.Catholic-Hierarchy.org: Bishop Antonio Rosario Mennonna == Lähteet == Luokka:Italialaiset piispat Luokka:Katoliset piispat Luokka:Yli satavuotiaiksi eläneet italialaiset Luokka:Vuonna 1906 syntyneet Luokka:Vuonna 2009 kuolleet
Elämäntapa

Elämäntapa on yksilölle tai yhteisölle tunnusomainen tapa elää tai toimia. Sosiologiassa elämäntapa on arkielämän tapahtumasarja merkityksineen ja pyrkimyksineen. Elämäntapa sisältää ihmissuhteet, pukeutumisen, kulutustottumukset ja viihteen. Elämäntapaan vaikuttavat ihmisen arvot, asenteet ja elämänkatsomus. Elämäntavan puitteet ovat sen rakenteellisia tekijöitä ja näköalat merkitystekijöitä. Menneinä aikoina sääty-yhteiskunnan aikana elämäntapaan vaikutti se, mihin säätyyn kuuluttiin. Aateliston seurapiirielämä oli laajempaa kuin alempiin säätyihin kuuluvien ihmisten. Monissa kulttuureissa elämäntapaan ovat vaikuttaneet uskonnot, kuten kungfutselaisuus ja taolaisuus, jotka ovat Kiinassa vaikuttaneet päällekkäin. == Katso myös == * Kulttuuri * Straight edge == Lähteet == Luokka:Sosiologia
Eduskunnan pankkivaltuusto

Eduskunnan pankkivaltuusto on eduskunnan ensimmäisillä valtiopäivillä valitsema toimielin, joka valvoo Suomen Pankin ja Finanssivalvonnan toimintaa. Pankkivaltuutetut antavat eduskunnalle vuosittain kertomuksen ja tarvittaessa erilliskertomuksia. Eduskunnan asettamat Suomen Pankin pankkivaltuuston jäsenet muodostavat Sitran hallintoneuvoston. Sitran hallintoneuvoston tehtävänä on valvoa Sitran hallintoa ja päättää sen toiminnan periaatteista. == Historia == Eduskuntauudistuksen jälkeisessä pankkivaltuustossa vuonna 1907 puheenjohtajana toimi E. G. Palmén. Sen jäseniä olivat Heikki Lindroos, L. A. Gripenberg, H. G. Paloheimo, W. A. Lavonius ja Gösta Björkenheim. ==Nykyinen Pankkivaltuusto== *Antti Lindtman (puheenjohtaja). *Matias Marttinen.(varapuheenjohtaja) *Janne Heikkinen. *Krista Kiuru *Sakari Puisto *Minna Reijonen *Annika Saarikko *Ville Vähämäki *Ben Zyskowicz ===Puheenjohtajat=== * Matti Vanhanen (2015-2019) * Ben Zyskowicz (2011-2015) * Timo Kalli (2008-2011) * Seppo Kääriäinen (2007-2008) * Mari Kiviniemi (2006-2007) * Olavi Ala-Nissilä (2003-2006) * Mauri Pekkarinen (2003) * Ilkka Kanerva (1995-2003) * Sauli Niinistö (1995) * Pentti Mäki-Hakola (1991-1995) * Erkki Pystynen (1990-1991) * Mauri Miettinen (1987-1990) * Matti Jaatinen (1979-1987) * Harri Holkeri (1971-1979) * Juha Rihtniemi (-1971) * Veikko Kokkola * Juho Niukkanen * Erik von Frenckell ===Nykyiset tilintarkastajat=== *Markku Eestilä, kok. (varajäsenenään Milla Lahdenperä, kok.) *Veijo Niemi, ps. (Sami Savio, ps.) *Tuula Haatainen, sd. (Eemeli Peltonen, sd.) *Tiina Lind​ (KHT) (*) ( Eeva Koivula) (*) * Juha Kerimaa (KHT) (*) ( Emma Lukkarinen) (*) KHT (*) = Keskuskauppakamarin hyväksymä tilintarkastaja ==Lähteet== * Eduskunnan pankkivaltuusto - Eduskunta ===Viitteet=== Pankkivaltuusto Luokka:Suomen Pankki
Paimentolaiset

Paimentolaiset eli pastoraaliset nomadit ovat liikkuvaa elämää viettäviä, karjaa kasvattavia ihmisiä. Paimentolaiset hyödyntävät elantonsa hankkimisessa vaikkapa lampaita, vuohia, nautoja, jakkihärkiä, laamoja tai kameleita.Salzman 2004, s. 1–2 Paimentolaisia ovat muun muassa Arabian ja Pohjois-Afrikan beduiinit, Intian dhangarit ja Afrikan fulanit ja maasait.Salzman 2004, s. 6 Paimentolaiset vaeltavat yleensä alueelta toiselle, koska karja tarvitsee uusia laitumia, sillä paimentolaiset eivät viljele laitumia. Paimentolaisuus on tavallista puolikuivilla alueilla, joilla karja syö helposti kaiken syötäväksi kelpaavan. Vuoristoalueilla paimentolaiset pysyvät melko paikallaan ja siirtävät karjaa vaikkapa ylärinteiltä alarinteille vuodenaikojen mukaan.Salzman 2004, s. 3 Paimentolaisiin luetaan myös pohjoisten alueiden porotaloutta harjoittavat kansat, kuten saamelaiset, nenetsit ja tšuktšit. Puolipaimentolainen viettää osan vuodesta kiinteästi asuen, maata viljellen. == Katso myös == * Tribalismi * Klaaniyhteiskunta == Lähteet == * === Viitteet === *
Vuoden turhake

Vuoden turhake on Suomen Luonto -lehden järjestämä kilpailu, joka on järjestetty vuodesta 2000 alkaen. Kilpailussa lehti ottaa vastaan yleisön ehdotuksia ”vuoden turhakkeeksi”, ja vuoden turhake valitaan ehdotusten joukosta joko äänestyksellä tai lehden toimituksen toimesta. Kilpailun nimi viittaa sanaan turhake, joka tarkoittaa tarpeetonta tai epäkäytännöllistä tavaraa eli hyödykkeen vastakohtaa. == Vuoden turhakkeet == Turhakkeita ehdotettaessa ääniä ovat saaneet esimerkiksi alkoholijuomat, iltapäivälehdet, lentomatkailu, moottorikelkka-ajelut, risteilyt, tupakka ja vesiskootteri. Valitut vuoden turhakkeet ovat: * 2000 – lehtipuhallin * 2001 – vaipankätkijä * 2002 – ulkomainen pullovesi * 2003 – hampurilaisaterian kylkiäinen * 2004 – juotava jogurtti -minipakkaukset * 2005 – kaupunkimaasturi * 2006 – kahdet puhelinluettelot * 2007 – mönkijä * 2008 – pantiton pullo * 2009 – ilotulite * 2010 – turkis * 2011 – Flush & Go -huuhtohylsy, WC:stä alas huuhdeltava vessapaperirullan hylsy * 2012 – paristokäyttöinen käsisaippuapumppu * 2013 – hajustettu roskapussi * 2014 – hyönteisansa * 2015 – muovinen kananmunakotelo * 2016 – muovikassi * 2017 – fleece-kangas *2018 – pikamuoti *2019 – korjauskelvoton elektroniikka *2020 – kertakäyttögrilli *2021 – liika lihankulutus *2022 – terassilämmitin *2023 – maakuntalentojen tukeminen *2024 – nurmikko == Lähteet == Luokka:Ympäristö
Love Is for Suckers

Love Is for Suckers on Twisted Sisterin viides studioalbumi. Vuonna 1987 julkaistun albumin tuotti yhtyeen lauluntekijä, säveltäjä ja laulaja Dee Snider. == Kappaleet == # # # # # # # # # # === Uusintapainoksen bonuskappaleet === # * Feel Appeal #Staturoty Date #If Theat´s What You Want #I Will Win == Kokoonpano == * Dee Snider – laulu * A.J. Pero – rummut * Jay Jay French – kitara * Mark "The Animal" Mendoza – basso, taustamurinat * Eddie "Fingers" Ojeda – kitara, mandolini == Arviot == * Allmusic: http://www.allmusic.com/album/r20703 * L.A. Times: http://articles.latimes.com/1987-09-20/entertainment/ca-9324_1_hard-rock == Aiheesta muualla == * Love Is for Suckers discogs.com -sivustolla * == Lähteet == Luokka:Vuoden 1987 albumit Luokka:Twisted Sisterin albumit
Big Hits & Nasty Cuts

Big Hits & Nasty Cuts on Twisted Sisterin kokoelma vuodelta 1992. == Kappaleet == # # # # # # # # # # # # # # # # == Kokoonpano == * Dee Snider – laulu * Jay Jay French – kitara * Mark "The Animal" Mendoza – basso, taustamurinat * Eddie "Fingers" Ojeda – kitara * A.J. Pero – rummut == Aiheesta muualla == * Big Hits & Nasty Cuts discogs.com -sivustolla Luokka:Vuoden 1992 kokoelma-albumit Luokka:Twisted Sisterin albumit
Pedro Chaves

Pedro Matos Chaves (s. 27. helmikuuta 1965 Porto, Portugali) on entinen portugalilainen Formula 1 -kuljettaja. Hän osallistui lyhyellä urallaan 13 Grand Prix'in Coloni-tallin autolla, mutta karsiutui niistä kaikista. Chaves voitti Portugalin Formula Ford -sarjan mestaruuden vuonna 1985, jonka jälkeen hän siirtyi kilpailemaan Britanniaan vastaavaan sarjaan. Vuonna 1990 hän voitti Britannian Formula 3000 -sarjan mestaruuden, mikä auttoi Formula 1:siin nousua. Kausi 1991 jäi Chavesin ensimmäiseksi ja viimeiseksi F1:ssä. Hän kilpaili heikolla Coloni-tallin autolla karsiutuen kaikista osallistumistaan osakilpailuista. Portugalin GP:n jälkeen Chaves jätti tallin ja koko F1-sarjan. F1-uran jälkeen Chaves on jatkanut autourheilua muissa sarjoissa ja luokissa. == Lähteet == * === Viitteet === Luokka:Portugalilaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1965 syntyneet Luokka:Elävät henkilöt
Still Hungry

Still Hungry on Twisted Sisterin vuonna 2004 julkaisema albumi, joka on uudelleenäänitys vuonna 1984 julkaistusta Stay Hungry-albumista. Still Hungry sisältää uudelleenäänitettyjä kappaleita myös muilta 1980-luvun albumeilta. == Kappaleet == # # # # ##Captain Howdy ##Street Justice # # # # # # # # # # # # == Kokoonpano == * Dee Snider – laulu * Jay Jay French – kitara * A.J. Pero – rummut * Eddie "Fingers" Ojeda – kitara * Mark "The Animal" Mendoza – basso, taustamurinat == Arvostelut == * Imperiumi: 8/10Twisted Sister: Still Hungry Viitattu 7.12.2022. * Soundi: Twisted Sister: Still Hungry Viitattu 7.12.2022. ==Lähteet== == Aiheesta muualla == * Still Hungry discogs.com -sivustolla * Luokka:Vuoden 2004 albumit Luokka:Twisted Sisterin albumit
Syrdarjanlapiosampi

Syrdarjanlapiosampi (Pseudoscaphirhynchus fedtschenkoi) on äärimmäisen uhanalainen sampilaji. Se on endeeminen Syrdarjajoen vesistössä Aralilla Kazakstanin, Tadžikistanin ja Uzbekistanin alueella. Lajia on tavattu viimeksi 1960-luvulla, ja se on luultavasti kuollut sukupuuttoon. Kala on sammeksi pieni, ja jää yleensä 20–30 cm pitkäksi. Maksimipituudeksi on ilmoitettu 65 cm. Sen pää on litteä mutta leveä, ja selässä kulkee kolme kyhmyjen muodostamaa harjaa.Kuva == Lähteet == Luokka:Sammet Luokka:Uhanalaiset kalat Luokka:Äärimmäisen uhanalaiset lajit
I Wanna Rock – The Ultimate Twisted Sister Collection

I Wanna Rock – The Ultimate Twisted Sister Collection on vuonna 2005 Twisted Sister-yhtyeen julkaisema kokoelma-albumi. ==Kappaleet== #"We´re Not Gonna Take It" #"I Wanna Rock" #"The Price" #"Leader Of The Pack" #"You Cant´ Stop Rock N´ Roll" #"Stay Hungry" #"Looking Out Of Number 1" #"I Am, I´m Me" #"The Kids Are Back" #"Shoot ´Em Down" #"Under The Blade" #"I´ll Never Drow Up Now" #"Burn In Hell" #"The Beast" #"S.M.F" #"Come Out And Play" #"Love Is For You Suckers" #"We´re not Gonna Make It" ==Muusikot== *Dee Snider – laulu *Jay Jay French – kitara *Eddie "Fingers" Ojeda – kitara *Mark "The Animal" Mendoza – basso, taustamurinat *A.J. Pero – rummut Luokka:Vuoden 2005 kokoelma-albumit Luokka:Twisted Sisterin albumit
Jeesuksen Kristuksen evankeliumi

Jeesuksen Kristuksen evankeliumi () on portugalilaisen José Saramagon vuonna 1991 ilmestynyt romaani. Teos ilmestyi suomeksi vuonna 1998 Erkki Kirjalaisen käännöksenä, jonka Tammi julkaisi Keltaisessa kirjastossa. Alkuteos herätti ilmestyessään suuren kohun, sillä sen katsottiin loukkaavan katolisen kirkon oppeja. Portugalin hallitus veti teoksen ehdokkuuden eurooppalaisen kirjallisuuspalkinnon saajaksi pois, ja Saramago muutti vaimonsa kanssa Portugalista Kanariansaarten Lanzarotelle. Jeesuksen Kristuksen evankeliumi kertoo Saramagon oman, kuvitteellisen version Jeesuksen elämästä, ja näin hän antaa myös uudenlaisen kuvan Uuden testamentin tapahtumista. Kirja etenee aikajärjestyksessä, mutta Jeesuksen elämän keskeiset asiat on esitetty täysin uudella tavalla. Markku Envallin mukaan Saramagon romaanissa Jeesuksen ristinkuolema ei johda syntien sovitukseen vaan ihmiskunnan pakottavaan syyllistämiseenEnvall, Markku: Väkivalta ja syyllisyys. Teoksessa . == Lähteet == == Aiheesta muualla == * Luokka:José Saramagon teokset Luokka:Vuoden 1991 kirjat Luokka:Kirjat kristinuskon kritiikistä Luokka:Uskontoteemainen kaunokirjallisuus Luokka:Raamattuun pohjautuvat romaanit
Conn Iggulden

Conn Iggulden (s. 1971) on historiallisia romaaneja kirjoittava brittiläinen kirjailija. ==Opinnot ja opettajan ura== Iggulden kävi St.Martinsin koulua Northwoodissa, josta siirtyi Merchant Taylors'in kouluun. Hän opiskeli englantia Lontoon yliopistossa, minkä jälkeen hän opetti englantia seitsemän vuotta St. Gregoryn katolisessa koulussa Lontoossa. ==Kirjailijanura== Iggulden jätti opettamisen kirjoittaakseen ensimmäisen romaaninsa Keisari: Rooman portit. Saatuaan Keisari-sarjansa päätökseen Iggulden alkoi työstää Valloittaja-sarjaa, joka kertoo mongolialaisista sotaherroista Tšingis- kaanista ja Ögödei-kaanista. Igguldenin kolmas sarja kertoo Ruusujen sodasta, neljäs sarja sijoittuu fantasiamaailmaan ja viides Kreikkaan. == Teokset == Kaikkien Igguldenin romaanien suomentaja on Ilkka Rekiaro. === Keisari-sarja === # # # # # === Valloittaja-sarja === # # # # # === Ruusujen sota -sarja === # Myrskylintu (Stormbird, 2013) # Kolmen liitto (Trinity, 2014) # Veren perintö (Bloodline, 2015) # Korpin kannus (Ravenspur, 2016) === Suolan valtakunta -sarja === # Darien (Darien, 2017) # Shiang (Shiang, 2018) # Miekan mahti (The Sword Saint, 2019) === Ateenalaiset-sarja === # Ateenan portit (The Gates of Athens, 2020) # Suojelija (Protector, 2021) === Muut teokset === * Vaarallinen kirja: Vain pojille (The Dangerous Book for Boys, 2006), valittiin vuoden kirjaksi 2007 British Book Awardsissa. *Blackwater (2006) *Tollins: Explosive Tales for Children (2009) *How to Blow Up Tollins (Lizzy Duncanin kanssa) (2010) * Quantum of Tweed – The Man with the Nissan Micra (2012) * Dunstan (2017) *Spartan haukka (The Falcon of Sparta, 2018) == Aiheesta muualla == * Conn Igguldenin kotisivu. Luokka:Brittiläiset kirjailijat Luokka:Historiallisten romaanien kirjoittajat Luokka:Vuonna 1971 syntyneet Luokka:Elävät henkilöt Luokka:Seulonnan keskeiset artikkelit
Club Daze Volume 1, The Studio Sessions

Club Daze Volume 1 The Studio Sessions on Twisted Sisterin vuonna 1999 julkaisema albumi. ==Kappaleluettelo== # # # # # # # # # # # # # ==Muusikot== *Dee Snider - laulu *Jay Jay French - kitara *Mark "The Animal" Mendoza - basso, taustamurinat *Eddie "Fingers" Ojeda - kitara *Tony Petri - rummut Luokka:Vuoden 1999 kokoelma-albumit Luokka:Vuoden 1999 konserttitallenteet Luokka:Twisted Sisterin albumit
Domenico Gabrielli

Domenico Gabrielli (1651/1659 – 10. heinäkuuta 1690) oli italialainen barokkisäveltäjä ja sellisti. Gabrielli syntyi Bolognassa ja työskenteli mm. hovimuusikkona Francesco II d'Estelle. Hän sävelsi paitsi keskeistä varhaista ohjelmistoa sellolle, myös useita oopperoita ja muuta musiikkia. Domenico Gabiellin Ricercare on vanhin tunnettu sävellys soolosellolle. Gabrielli kuoli synnyinkaupungissaan Bolognassa noin 30–40-vuotiaana; lähteet ovat erimielisiä hänen tarkasta syntymäajastaan. ==Lähteet== Luokka:Italialaiset säveltäjät Luokka:Barokkisäveltäjät Luokka:Italialaiset sellistit Luokka:1650-luvulla syntyneet Luokka:Vuonna 1690 kuolleet